อธิบดีกรมส่งเสริมสหกรณ์ กล่าวเพิ่มเติมว่า อย่างไรก็ตามสหกรณ์ส่วนใหญ่ยังมีปัญหาในด้านประชาสัมพันธ์สินค้า รวมถึงเรื่องของการขนส่ง การบรรจุภัณฑ์หีบห่อ และการคำนวณต้นทุนราคาขาย ทำให้ไม่สามารถส่งสินค้าไปจำหน่ายได้ด้วยตนเอง จึงต้องผ่านตัวแทนจำหน่ายที่มีประสบการณ์เรื่องการส่งออกสินค้า ซึ่งกรมฯ เห็นว่า จะต้องเร่งพัฒนาความรู้ในเรื่องการขนส่ง การส่งออกสินค้า และการบรรจุภัณฑ์หีบห่อที่เหมาะสม กับการส่งสินค้าไปจำหน่ายยังต่างประเทศให้กับสหกรณ์และกลุ่มเกษตรกรได้มีความเข้าใจ และเตรียมความพร้อมที่จะดำเนินธุรกิจในด้านการส่งออกผลผลิตไปจำหน่ายยังต่างประเทศต่อไป